กนง.คงดอกเบี้ย0.5%พยุงเศรษฐกิจ
กนง มีมติเอกฉันท์คงดอกเบี้ยนโยบายที่ 0.5%


3 ก.พ. 2564

นายทิตนันทิ์ มัลลิกะมาส ผู้ช่วยผู้ว่าการ สายนโยบายการเงิน ธนาคารแห่งประเทศไทย (ธปท.) เลขานุการ คณะกรรมการนโยบายการเงิน (กนง.) เปิดเผยว่า คณะกรรมการฯ มีมติเอกฉันท์ให้คงอัตราดอกเบี้ยนโยบายอยู่ที่ 0.50% ต่อปี
ทั้งนี้ คณะกรรมการประเมินเศรษฐกิจไทยในปี 2564 มีความเสี่ยงด้านต่ำและความไม่แน่นอนสูงในระยะข้างหน้า จึงเห็นควรให้คงอัตราดอกเบี้ยไว้และรักษาขีดความสามารถในการดำเนินนโยบายการเงินที่มีจำกัด เพื่อใช้ในจังหวะที่เหมาะสมและเกิดประสิทธิภาพสูงสุดกับเศรษฐกิจในอนาคต